Diari Oficial de la Generalitat Valenciana


Sumari del DOGV 9344, del 20-05-2022 (2022/4190)

RESOLUCIÓ d'11 de maig de 2022, de la directora general de Cultura i Patrimoni, de concessió de subvencions per a l'organització d'activitats culturals i artístiques.
----------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4190


Data del document
:   11-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de maig de 2022, de la directora general de Cultura i Patrimoni, de concessió de subvencions per a l'organització d'activitats culturals i artístiques. [2022/4190]  
L'Ordre 11/2020, de 21 de juliol, de la Conselleria d'Educació, Cultura i Esport (DOGV 8865, 24.07.2020), va aprovar les bases per a la concessió d'ajudes per al foment i suport d'activitats culturals i artístiques.  
La Resolució de 29 de novembre de 2021 (DOGV 9230, 07.12.2021) convoca subvencions per a l'organització d'activitats culturals i artístiques, per a 2022.  
L'objecte de les ajudes és contribuir a la promoció, difusió, disseny i organització d'activitats no lucratives de promoció cultural i artística, que hagen sigut realitzades entre el 16 de setembre de 2021 i el 15 de setembre de 2022.  
Una vegada finalitzat el termini de presentació de sol·licituds, esmenades les deficiències i instruïts els corresponents expedients, es va constituir la comissió tècnica d'avaluació el dia 7 d'abril de 2022, que va efectuar la valoració de les sol·licituds presentades i va proposar la distribució d'aquestes subvencions. A la vista del seu informe, i de la proposta de resolució del subdirector general de Patrimoni Cultural i Museus, resolc:  
  
Primer  
Concedir, de conformitat amb l'ordre que estableixen les bases i la resolució de convocatòria, les subvencions a les entitats que apareixen relacionades en els annexos I (modalitat A) i II (modalitat B), per la quantia que en ells es determina i per un import global d'1.300.000,00 ?, dels quals 1.100.000,00 - corresponen a la modalitat A i 200.000,00 - a la B, que es finançaran amb càrrec a la línia S6418000, programa 38.18.95.712.79.1, del pressupost de la Generalitat per a l'any 2022.  
  
  
Segon  
Excloure les sol·licituds que figuren en l'annex III (modalitat A), desestimar les que figuren en l'annex IV (modalitat A), i tindre per desistides en la seua pretensió les que figuren en l'annex V (modalitat A), pels motius indicats en cada cas.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Quart  
Aquestes subvencions s'acullen al règim de minimis establit en el Reglament (CE) núm. 1407/2013, de la Comissió, de 18 de desembre (DOUE L 352/1, de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Cinqué  
El pagament de les subvencions s'efectuarà una vegada realitzada i justificada l'activitat, d'acord amb la sol·licitud presentada; l'article 12 de l'Ordre 35/2016, de 21 de juliol; la Llei 1/2015, de 6 de febrer, d'hisenda pública i del sector públic instrumental i de subvencions, i la present resolució de concessió.  
  
Sisé  
L'incompliment dels fins de la subvenció o d'algun dels supòsits contemplats en l'article desé de les bases, donaran lloc a la revocació de la concessió. Serà exigible el seu reintegrament en cas de no efectuar-se voluntàriament pel beneficiari i sense perjudici de les altres responsabilitats que comportarà aquest incompliment.  
  
D'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 11 de maig de 2022.- La directora general de Cultura i Patrimoni: Carmen Amoraga Toledo.